**รายงานการประชุมสภาองค์การบริหารส่วนตำบลนาไม้ไผ่สมัยวิสามัญ สมัยที่ 5/2561 ประจำปี 2561**

**เมื่อวันที่ 28 ธันวาคม 2561 เวลา 14.00 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายนพดล | ไชยศร | เลขานุการสภาฯ |
| 3. | นายเสริมศักดิ์ | พฤกษพนม | ส.อบต.หมู่ที่ 2 |
| 4. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 5. | นายสมนึก | สมมาตร | ส.อบต.หมู่ที่ 4 |
| 6. | นายสมใจ | ศรีระษา | ส.อบต.หมู่ที่ 4 |
| 7. | นายขจร | แก้วสว่าง | ส.อบต. หมู่ที่ 5 |
| 8. | นางสิรัญญา | สังข์การณ์ | ส.อบต. หมู่ที่ 5 |
| 9. | นายรัตตะภูมิ | คงยงค์ | ส.อบต.หมู่ที่ 6 |
| 10. | นายพรชัย | รัตนคช | ส.อบต.หมู่ที่ 7 |
| 11. | นายอภินันต์ | หนูริง | ส.อบต.หมู่ที่ 8 |
| 12. | นายสมพร | รัตนคช | ส.อบต.หมู่ที่ 9  |
| 13. | นางสาวเสาวรัตน์ | ช่วยเกิด | ส.อบต. หมู่ที่ 9 |
| 14. | นายผล | กล้าปราบโจร | ส.อบต.หมู่ที่ 10 |
| 15. | นายสมยศ | รักษาแก้ว | ส.อบต.หมู่ที่ 11 |
| 16. | นายณรงค์ | อักษรไทย | ส.อบต.หมู่ที่ 11 |
| 17. | นายไพศาล | แก้วตาทิพย์ | ส.อบต.หมู่ที่ 12 |
| 18. | นางศรีสุดา | ชำนาญกิจ | ส.อบต.หมู่ที่ 13 |
| 19. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสมบูรณ์ | รักษ์ศรีทอง | ส.อบต.หมูที่ 3 (ขาด) |
| 2. | นายวิชาชาญ | ชนูดหอม | ส.อบต.หมู่ที่ 1 (ขาด) |
| 3. | นายภัคศชลญ์ | แร่ทอง | ส.อบต.หมู่ที่ 2 (ขาด) |
| 4. | นายสัมพันธ์ | จีนประสม | ส.อบต.หมู่ที่ 6 (ขาด) |
| 5. | นายพรศักดิ์ | ภักดีสุวรรณ | ส.อบต.หมู่ที่ 7 (ขาด) |
| 6. | นายวิชาญ | ทรัพย์พระอินทร์ | ส.อบต.หมู่ที่ 8 (ขาด) |
| 7. | นางสาวนงลักษณ์ | ตาดทอง | ส.อบต.หมู่ที่ 10 (ขาด) |
| 8. | นายอภิชาติ  | รัตนบุรี | ส.อบต.หมู่ที่ 12 (ลากิจ) |
| 9. | นายเดชภณ | แก้วคุ้มภัย | ส.อบต.หมู่ที่ 14 (ขาด) |

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายสายันท์ | นิธิสกุลกาญจน์ | รองนายก อบต. |
| 3. | นายสุชาติ | หนูในนา | รองนายก อบต. |
| 4. | นายบุญสิทธิ์ | ชอบทำกิจ | เลขานุการ นายก อบต. |
| 5. | นางสุจิตรา | ป้านวัน | รอง ปลัด อบต. |
| 6. | นางถาวร | อยู่เป็นสุข | ผอ.กองคลัง |
| 7. | นางอรอุษา | คงหอม | นักวิเคราะห์นโยบายและแผน |

**เริ่มประชุม 14.00 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่ สมัยวิสามัญ สมัยที่5/2561 โดยมีกำหนด 15 วัน สำหรับวันนี้ก็มีวาระการประชุมดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1.1 เรื่อง โครงการลดอุบัติเหตุทางถนน 7 วันอันตราย**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับโครงการลดอุบัติเหตุทางถนน 7 วันอันตรายในช่วงปีใหม่ ซึ่งก็ได้ทำพิธีเปิดไปแล้วเมื่อวานคือวันที่ 27 ธันวาคม ซึ่งเมื่อวานมีผู้เข้าร่วม 54 คน ประกอบไปด้วยตัวแทนนายอำเภอทุ่งสง กำนัน ผู้ใหญ่บ้าน ตัวแทนท้องถิ่น ก็ต้องขอขอบคุณทุกท่านที่ได้ให้ความร่วมมือสำหรับท่านที่ไม่ได้ร่วมกิจกรรมในเมื่อวานท่านก็สามารถไปตรวจเยี่ยมได้จนถึงวันที่ 2 มกราคม 2562

**ที่ประชุม** รับทราบ

 **1.2 เรื่อง รายงานผลการดำเนินงานตามนโยบายประจำปีงบประมาณ พ.ศ. 2561**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิก และผู้เข้าร่วมประชุมทุกท่านสำหรับวาระนี้ด้วยพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 มาตรา 58/5 วรรค 5 ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปี วรรค 6 คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย โดยทิศทางการดำเนินงานขององค์การบริหารส่วนตำบลนาไม้ไผ่ เป็นไปตามนโยบายการบริหารงานของนายกองค์การบริหารส่วนตำบลนาไม้ไผ่ที่ได้แถลงไว้ ต่อสภาองค์การบริหารส่วนตำบลนาไม้ไผ่ เมื่อวันที่ 20 ตุลาคม 2559 ซึ่งสอดคล้องกับยุทธศาสตร์การพัฒนาขององค์การบริหารส่วนตำบลนาไม้ไผ่ ทั้ง 7 ยุทธศาสตร์

 โดยสรุปงบประมาณผลการปฏิบัติงานตามนโยบายฯ ประจำปีงบประมาณ พ.ศ.2561 ได้ดังนี้

 1. การพัฒนาด้านโครงสร้างพื้นฐาน

 งบประมาณ 15,014,193 บาท

 จำนวน 90 โครงการ

 2. การพัฒนาด้านการศึกษา ศาสนา วัฒนธรรม และภูมิปัญญาท้องถิ่น

 งบประมาณ 3,308,963 บาท

 จำนวน 24 โครงการ

 3.การพัฒนาด้านเศรษฐกิจ

 งบประมาณ 411,920 บาท

 จำนวน 7 โครงการ

 4.การพัฒนาด้านสังคม

 งบประมาณ 15,078,548 บาท

 จำนวน 16 โครงการ

 5.การพัฒนาด้านสาธารณสุข

 งบประมาณ 328,102 บาท

 จำนวน 4 โครงการ

 6. การเมือง และการบริหารจัดการ

 งบประมาณ 1,251,290 บาท

 จำนวน 29 โครงการ

 7. ทรัพยากรธรรมชาติและสิ่งแวดล้อม

 งบประมาณ 30,904 บาท

 จำนวน 2 โครงการ

 รวมงบประมาณทั้งสิ้น 35,423,920 บาท

 รวมจำนวนโครงการทั้งสิ้น 172 โครงการ

  **รวมงบประมาณทั้งสิ้น 26,602,794 บาท**

**ประธานสภาฯ** มีสมาชิกท่านใดต้องการจะสอบถามบ้างหรือไม่ไม่มีนะครับ

**ที่ประชุม** รับทราบ

 **1.3 เรื่อง รายงานการติดตามประเมินผลแผนพัฒนาท้องถิ่น ประจำปี 2561**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และท่านสมาชิกผู้เข้าร่วมประชุมทุกท่านสำหรับวาระผมใคร่ขอเชิญคณะกรรมการติดตามประเมินผลแผนพัฒนาท้องถิ่น เป็นผู้รายงานต่อสภาฯ

**ประธานสภาฯ** ขอเชิญท่าน เสาวรัตน์ ช่วยเกิด

**นางสาวเสาวรัตน์ ช่วยเกิด** เรียนท่านประธานสภาฯ และเพื่อนสมาชิกทุกท่าน ดิฉันนางสาวเสาวรัตน์ ช่วยเกิด ส.อบต. หมู่ที่ 9 ด้วยระเบียบกระทรวงมหาดไทยว่าด้วยการจัดทําแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561ข้อ 13(5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศโดยเปิดเผยไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปีเพื่อให้การติดตามและประเมินผลแผนพัฒนาท้องถิ่นสอดคล้องกับการใช้จ่ายงบประมาณขององค์กรปกครองส่วนท้องถิ่นเป็นไปอย่างมีประสิทธิภาพ คุ้มค่ามีความโปร่งใสและอยู่ภายใต้กรอบวินัยการเงินการคลังที่ดี จากการติดตามประเมินผลแผนพัฒนาองค์การบริหารส่วนตำบลนาไม้ไผ่ รายละเอียดในรายงานการติดตามและประเมินผลแผนพัฒนาท้องถิ่น ประจำปี พ.ศ.2561 ตามเอกสารที่ ทุกท่านได้รับ สรุปประเด็นการประเมิน ตลอดจนความคิดเห็นต่างๆ ของคณะกรรมการ ดังนี้

 - จากการสำรวจตามแบบประเมินความพึงพอใจต่อผลการดำเนินงานขององค์กรปกครองส่วนท้องถิ่นในภาพรวมปรากฏว่า ประชาชนมีความพึงพอใจต่อผลการดำเนินงาน ดังนี้

 พอใจมาก ร้อยละ 19.40

 พอใจ ร้อยละ 74.25

 ไม่พอใจ ร้อยละ 6.35

 ความพึงพอใจต่อผลการดำเนินงานขององค์กรปกครองส่วนท้องถิ่นในภาพรวม โดยวัดจาก 9 ประเด็น ดังนี้

 1) มีการเปิดโอกาสให้ประชาชนมีส่วนร่วมในโครงการ/ กิจกรรม

 2) มีการประชาสัมพันธ์ให้ประชาชนรับรู้ข้อมูลของโครงการ/ กิจกรรม

 3) มีการเปิดโอกาสให้ประชาชนแสดงความคิดเห็นในโครงการ / กิจกรรม

 4) มีการรายงานผลการดำเนินงานของโครงการ / กิจกรรมให้ประชาชนทราบ

 5) มีการเปิดโอกาสให้ประชาชนตรวจสอบการดำเนินงานโครงการ /กิจกรรม

 6) การดำเนินงานเป็นไปตามระยะเวลาที่กำหนด

 7) ผลการดำเนินโครงการ/กิจกรรมนำไปสู่การแก้ไขปัญหาของประชาชนในท้องถิ่น

 8) ประโยชน์ที่ประชาชนได้รับจากการดำเนินโครงการ/กิจกรรม

 9) การแก้ไขปัญหาและการตอบสนองความต้องการของประชาชน

 ข้อเสนอแนะจากคณะกรรมการฯ

 ๑. โครงการ/กิจกรรมที่ได้รับการจัดสรรงบประมาณทั้งหมดในการดำเนินโครงการควรมีการประชาสัมพันธ์โครงการอย่างทั่วถึง และเปิดโอกาสให้ผู้เข้าร่วมโครงการควรได้รับการพิจารณาอย่างเหมาะสมมิใช่แค่กลุ่มคนใดหรือบุคคลใดซ้ำๆ

 ๒. หน่วยงาน/สำนัก/กอง ต้องเร่งดำเนินโครงการ /กิจกรรม ต่างๆ ในระยะเริ่มแรกของ ปีงบประมาณและ ให้สอดคล้องกับแผนดำเนินการที่หน่วยงาน /สำนัก/กอง ได้แจ้งไว้ เพื่อให้สามารถกระจาย งบประมาณในการเบิกจ่าย ลดปัญหาการเบิกจ่ายหรือเร่งดำเนินการในช่วงไตรมาสสุดท้าย(กรกฎาคม- กันยายน )และสามารถดำเนินโครงการ /กิจกรรมต่างๆ ได้แล้วเสร็จภายในปีงบประมาณ เพื่อไม่ให้เกิดผลกระทบต่อเงื่อนเวลาต่อเนื่องไปยังปีงบประมาณถัดไป และหากเกิดปัญหาไม่สามารถดำเนินการได้ทันตามแผนที่วางไว้ ผู้รับผิดชอบโครงการหรือหัวหน้าส่วนจะต้องบันทึกชี้แจงเหตุผลของความล่าช้าดังกล่าวนั้นด้วย

 ๓. หน่วยงาน/สำนัก/กองที่รับผิดชอบโครงการ /กิจกรรม ควรประมาณการงบประมาณในการจัดโครงการ/กิจกรรมให้ใกล้เคียง และสามารถปฏิบัติงานได้ เพื่อลดปัญหาการเพิ่ม-ลด งบประมาณ และ สามารถควบคุมค่าใช้จ่ายงบประมาณได้อย่างต่อเนื่องและมีระบบ

 4. ควรจัดกิจกรรม/โครงการที่สามารถทำร่วมกันได้หลายๆ ส่วนของหน่วยงาน เพื่อสร้างการมีส่วนร่วมและลดค่าใช้จ่าย ลดภาระงานของผู้ปฏิบัติงานและประชาชนจะได้เพิ่มความสนใจในกิจกรรม ขององค์การบริหารส่วนตำบลมากขึ้น

 5.ด้านการศึกษาให้ อบต.ส่งเสริมการสอนเสริมภาษาอังกฤษ โรงเรียน ทั้ง 4 โรง และศพด.ด้วย เพื่อกระตุ้นให้ผู้ปกครองไม่ส่งเด็กไปเรียนนอกพื้นที่ เพื่อให้ผู้เรียนได้มีโอกาสเรียนภาษาอังกฤษได้อย่างถูกต้อง เหมาะสม กล้าที่จะแสดงออก และพูดภาษาอังกฤษได้อย่างมั่นใจ ตั้งแต่เล็กๆ /ประถมศึกษา

**ประธานสภาฯ** มีสมาชิกท่านใดต้องการจะสอบถามบ้างหรือไม่/ไม่มีนะครับ

**ที่ประชุม** รับทราบ

 **1.4 เรื่อง มาตรการ ลด ละ เลิก การใช้โฟม (สำนักงานปลอดโฟม)**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับเรื่องที่จะแจ้งต่อไปนี้เป็นนโยบายของผู้ว่าราชการจังหวัดนครศรีธรรมราชสำหรับโครงการ ลด ละ เลิก การใช้โฟมในสำนักงาน ซึ่ง อบต.นาไม้ไผ่ของเราได้สมัครเข้าร่วมโครงการ เพราะฉะนั้นผมขอสรุปแนวทางปฏิบัติให้ท่านสมาชิกได้รับทราบว่า เมื่อเราเข้าร่วมโครงการนี้แล้ว ขั้นตอนที่ 1 เราได้กำหนดมาตรการขึ้นมามาตรการแรกคือการลดและจะเลิกใช้โฟมในสำนักงานซึ่งก็ได้ขอความร่วมมือจากส่วนราชการที่เกี่ยวข้องแล้วซึ่งทุกสำนักได้ตกลงกันเป็นมติที่ประชุมและท่านนายกได้ประกาศเป็นมาตรการเรียบร้อยแล้ว ซึ่งต่อไปจะมีมาตรการที่ 2 คือส่วนราชการอื่นที่มาขอใช้สถานที่จะต้องไม่มีการนำโฟมมาใช้ ซึ่งคาดว่าโครงการนี้จะมีการประเมินปีละ 1 ครั้ง โดยท่านผู้ว่าราชการจังหวัดจะมีคณะกรรมการคอยตรวจติดตาม ฉะนั้นสิ่งที่ต้องขอความร่วมมือจากทุกท่านในวันนี้คือขอให้ช่วยกันประชาสัมพันธ์

**ที่ประชุม** รับทราบ

 **1.5 เรื่อง การจัดทำถังขยะเปียก**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับเรื่องนี้การจัดทำถังขยะเปียกซึ่งโครงการนี้ก็เป็นโครงการที่สำคัญของรัฐบาลที่อยากจะให้มีการคัดแยกขยะและมีการกำจัดขยะโดยครัวเรือนซึ่งตัวชี้วัดขอแจ้งให้ทราบว่าค่อนข้างยากมาก เช่น ถ้าในตำบลเรามี 100 ครัวเรือน ถังขยะเปียกก็จะต้องมีครบ 100 ครัวเรือน ซึ่งผมก็ได้ชี้แจงต่อที่ประชุมอำเภอไปแล้วว่ายากมากถ้าจะมีการประเมินในประเด็นนี้ โดยเฉพาะอย่างยิ่งบ้านเช่าไม่มีบริเวณที่จะทำถังขยะเปียกได้ ซึ่งผมก็ได้ขอความร่วมมือกับชาวบ้านไปบ้างแล้วสำหรับบ้านที่พอจะมีบริเวณให้ขอกันช่วยจัดทำถังขยะเปียกและถ่ายภาพเก็บไว้ เพื่อเราจะได้มีข้อมูลในการรายงานผลว่าตำบลนาไม้ไผ่มีถังขยะเปียกจำนวนกี่ครัวเรือน

**นางสุจิตรา ป้านวัน** สำหรับเรื่องถนนขยะเปียกเรื่องนี้เป็นเรื่องที่มาจากกรมส่งเสริมการปกครองส่วนท้องถิ่นที่ได้มีหนังสือเข้ามาให้ผู้นำท้องถิ่นและท้องที่ ซึ่งวิธีการทำถังขยะเปียกคือให้ท่านหาถังแล้วเจาะท้ายแล้วนำไปฝังดินและหลังจากนั้นเศษอาหารต่างๆที่เหลือก็ให้ท่านน้ำไปใส่ในถังแล้วนำกากน้ำตาลใส่ ให้ทำแบบนี้ทุกวัน ซึ่งถังก็สามารถหาซื้อได้ ในราคา 59 บาท

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 21 พฤศจิกายน 2561)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว และได้มีการทบทวนรายงานการประชุมครั้งที่แล้ว

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง ขออนุมัติ แผนพัฒนาท้องถิ่น เพิ่มเติมเปลี่ยนแปลง ครั้งที่ 4/2561**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิก อบต. และผู้เข้าร่วมประชุมทุกท่าน ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดาเนินการตามขั้นตอน ดังนี้

 (๑) คณะกรรมการสนับสนุนการจัดทาแผนพัฒนาท้องถิ่นจัดทาร่างแผนพัฒนาท้องถิ่นที่เพิ่มเติมพร้อมเหตุผลและความจาเป็นเสนอคณะกรรมการพัฒนาท้องถิ่น(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สาหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วยเมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้”“ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สาหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ด้วยเมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้”ทั้งนี้ องค์การบริหารส่วนตำบลนาไม้ไผ่ มีความจำเป็นที่จะเพิ่มเติมแผนรายละเอียดตามเอกสารที่ทุกท่านได้รับแล้ว นั้น ซึ่งมีทั้งหมด 44 โครงการที่เราต้องดำเนินการซึ่งบางโครงการเราก็จะต้องเร่งดำเนินการอย่างเช่นโครงการ cctv ซึ่งจะมีการติดตั้ง 6 จุดเนื่องจากมีหนังสือสั่งการเข้ามาเพื่อที่จะให้ดำเนินการและอีกส่วนหนึ่งที่เพิ่งได้สำรวจไปในรายละเอียดเรื่องของสำรวจท่อลอดเหลี่ยมเพราะเนื่องจากว่าตอนนี้ซึ่งอำเภอทุ่งสงได้ประกาศภัยพิบัติทั้งอำเภอและทางท่านนายอำเภอทุ่งสงให้สำรวจเส้นทางหนองน้ำเส้นไหนบ้างที่ทำให้เกิดน้ำท่วมน้ำไม่สามารถระบายได้ทันก็เลยเป็นอีกส่วนหนึ่งที่เพิ่มเติมเข้ามาก็คือท่อลอดเหลี่ยมตามที่สมาชิกได้แจ้งเข้ามาของแต่ละหมู่ ซึ่งทางส่วนโยธาได้เข้าไปสำรวจพื้นที่แล้ว วันนี้เลยขอเสนอเพื่อขอความเห็นชอบจากสภาฯต่อไป เพื่อที่จะได้บรรจุไว้ในแผนต่อไป

**นายนพดล ไชยศร** เนื่องจากได้มีการทำประชาคมตำบลไปเมื่ออาทิตย์ที่แล้วในที่ประชุมมีมติให้เพิ่มโครงการโดยเฉพาะอย่างยิ่งถนนที่ใช้ยางพาราเป็นหลัก ซึ่งท่านนายกก็ได้แถลงไปแล้วส่วนจะให้เพิ่มหรือไม่ก็ขึ้นอยู่กับทางสภาฯ

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบอนุมัติ แผนพัฒนาท้องถิ่น เพิ่มเติมเปลี่ยนแปลง ครั้งที่ 4/2561 โปรดยกมือขึ้น/ไม่มีนะครับ

**ประธานสภาฯ** สมาชิกท่านเห็นชอบอนุมัติ แผนพัฒนาท้องถิ่น เพิ่มเติมเปลี่ยนแปลง ครั้งที่ 4/2561 โปรดยกมือขึ้น

**มติที่ประชุม** เห็นชอบ

**3.2 เรื่อง ขอความเห็นชอบ เปลี่ยนแปลงคำชี้แจงโครงการปรับปรุงซ่อมแซมท่อระบายน้ำพร้อมถนน คสล.สายบ่อนกแก้ว หมู่ที่ 9**

**ประธานสภาฯ** ขอเชิญท่านสมาชิกหมู่ที่ 9

**นายสมพร รัตนคช** เรียนท่านประธานสภาฯ และเพื่อนสมาชิกทุกท่าน ผมนายสมพร รัตนคช ส.อบต.หมู่ที่ 9 สำหรับของหมู่ที่ 9 สาเหตุที่มีการเปลี่ยนแปลงเนื่องจากไม่มีการขุดลอกห้วยสาธารณะเนื่องจากเป็นที่ดินส่วนบุคคล และเจ้าของได้ขุดลอกไปบางส่วนแล้วเลยไม่มีความจำเป็นต้องขุดใหม่

**นายชัยพิภัทร รัตนบุรี** เรียนท่านประธานสภาฯ **จากข้อความเดิม**โครงการปรับปรุงซ่อมแซมท่อระบายน้ำพร้อมถนน คสล.สายบ่อนกแก้ว หมู่ที่ 9 โดยวางท่อระบายน้ำคสล.มอก.ชั้น 3 ขนาด Ø 1.00 x 1.00 ม. จำนวน 7 ท่อน ซ่อมแซมถนนคสล.กว้าง 4.00 ม. ยาว 3.00 ม. หนา 0.15 ม. พื้นที่ไม่น้อยกว่า 12 ตร.ม. พร้อมขุดลอกห้วยสาธารณะ ขนาดกว้าง 3.00 ม. ลึกเฉลี่ย 1.50 ม. ยาว 80 ม. รายละเอียดตามแบบแปลน อบต.นาไม้ไผ่กำหนด **เป็นข้อความใหม่** โครงการปรับปรุงซ่อมแซมท่อระบายน้ำพร้อมถนน คสล.สายบ่อนกแก้ว หมู่ที่ 9 โดยวางท่อระบายน้ำคสล.มอก.ชั้น 3 ขนาด Ø 1.00 x 1.00 ม. จำนวน 7 ท่อน ซ่อมแซมกว้าง 4.00 ม. ยาว 3.00 ม. หนา 0.15 ม. พื้นที่ไม่น้อยกว่า 12 ตร.ม. รายละเอียดตามแบบแปลน อบต.นาไม้ไผ่กำหนด **และเห็นควรขยายสัญญาเป็นระยะเวลา 30 วัน** ทั้งนี้ เพื่อให้การดำเนินการเป็นไปด้วยความเรียบร้อยและมีประสิทธิภาพ เห็นควรนำเสนอให้สภาองค์การบริหารส่วนตำบลนาไม้ไผ่พิจารณาเห็นชอบต่อไป

**ประธานสภาฯ** มีสมาชิกท่านใดต้องการจะสอบถามเพิ่มเติมบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบเปลี่ยนแปลงคำชี้แจงโครงการปรับปรุงซ่อมแซมท่อระบายน้ำพร้อมถนน คสล.สายบ่อนกแก้ว หมู่ที่ 9 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบเปลี่ยนแปลงคำชี้แจงโครงการปรับปรุงซ่อมแซมท่อระบายน้ำพร้อมถนน คสล.สายบ่อนกแก้ว หมู่ที่ 9 โปรดยกมือขึ้น

**มติที่ประชุม** เห็นชอบ

3.3 **เรื่อง ขอความเห็นชอบ เปลี่ยนแปลงคำชี้แจงโครงการปรับปรุงซ่อมแซมถนนหินคลุกสายเปรมประชาสรรค์ หมู่ที่ 8**

**ประธานสภาฯ** ขอเชิญท่านสมาชิกหมู่ที่ 8

**นายอภินันต์ หนูริง** เรียนท่านประธานสภาฯ และเพื่อนสมาชิกทุกท่าน ผมนายอภินันต์ หนูริง ส.อบต.หมู่ที่ 8 จากโครงการของหมู่ที่ 8 โครงการปรับปรุงซ่อมแซมถนนหินคลุกสายเปรมประชาสรรค์สำหรับอุปสรรคในการดำเนินการก็เพราะว่าตอนที่ทำโครงการถนนยังไม่มีคูน้ำจึงทำให้เวลาฝนตกมักจะเกิดน้ำท่วมข้ามถนน แต่เมื่อพอได้งบประมาณมาเจ้าของสวนยางได้ดำเนินการขุดคูระบายน้ำเองแล้ว และในส่วนของท่อจำนวน 2 ท่อนนั้นก็คล้ายๆกันคือเมื่อก่อนแถวนั้นที่จะวางท่อเป็นสวนยางแก่ที่สามารถขุดวางท่อได้ แต่พอได้งบประมาณมา เจ้าของสวนยางได้ทำการล้มไม้ยางและมีการปลูกยางใหม่จึงทำให้ไม่สามารถไปขุดคูเพื่อวางทอได้

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ สำหรับโครงการนี้จาก**ข้อความเดิม**โครงการปรับปรุงซ่อมแซมถนนหินคลุกสายเปรมประชาสรรค์ หมู่ที่ 8 โดยทำการเกรดเกลี่ยผิวจราจรกว้างเฉลี่ย 4.00 ม. ระยะทาง 2,600 ม. ใช้หินคลุกจำนวน 92 ลบ.ม. ปรับปรุงผิวจราจรที่ชำรุดเสียหายระยะทางรวม 230 ม. หนาเฉลี่ย 0.10 ม. หรือมีพื้นที่ปรับปรุงซ่อมแซมไม่น้อยกว่า 920 ตร.ม. พร้อมวางท่อระบายน้ำ คสล.มอก. ชั้น 3 ขนาด Ø 0.40 x1.00 ม. จำนวน 5 ท่อน 1 จุด และท่อ 1.00 x 1.00 ม. จำนวน 2 ท่อน 1 จุด **เป็นข้อความใหม่** โครงการปรับปรุงซ่อมแซมถนนหินคลุกสายเปรมประชาสรรค์ หมู่ที่ 8 โดยทำการเกรดเกลี่ยผิวจราจรกว้างเฉลี่ย 4.00 ม. ระยะทาง 2,600 ม. ใช้หินคลุกจำนวน 92 ลบ.ม. ปรับปรุงผิวจราจรที่ชำรุดเสียหายระยะทางรวม 230 ม. หนาเฉลี่ย 0.10 ม. หรือมีพื้นที่ปรับปรุงซ่อมแซมไม่น้อยกว่า 920 ตร.ม. พร้อมวางท่อระบายน้ำ คสล.มอก. ชั้น 3 ขนาด Ø 0.40 x 1.00 ม. จำนวน 5 ท่อน 1 จุด **และเห็นควรขยายสัญญาเป็นระยะเวลา 30 วัน**ทั้งนี้ เพื่อให้การดำเนินการเป็นไปด้วยความเรียบร้อยและมีประสิทธิภาพ เห็นควรนำเสนอให้สภาองค์การบริหารส่วนตำบลนาไม้ไผ่พิจารณาเห็นชอบต่อไป

**ประธานสภาฯ** มีสมาชิกท่านใดต้องการจะสอบถามเพิ่มเติมบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบ เปลี่ยนแปลงคำชี้แจงโครงการปรับปรุงซ่อมแซมถนนหินคลุกสายเปรมประชาสรรค์ หมู่ที่ 8 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบ เปลี่ยนแปลงคำชี้แจงโครงการปรับปรุงซ่อมแซมถนนหินคลุกสายเปรมประชาสรรค์ หมู่ที่ 8 โปรดยกมือขึ้น

**มติที่ประชุม** เห็นชอบ

3.4 **เรื่อง ขอความเห็นชอบ “การโอนทรัพย์สินทางราชการ”**

**ประธานสภาฯ** ขอเชิญท่านปลัด อบต.

**นายนพดล ไชยศร** เนื่องจากสำนักงานพลังงานจังหวัดนครศรีธรรมราชได้ติดตั้งระบบอบแห้งพลังงานแสงอาทิตย์จำนวน 10 แห่ง ซึ่งในตำบลนาไม้ไผ่ เราได้ 3 จุด ได้แก่หมู่ที่ 5 หมู่ที่ 9 และหมู่ที่14 ซึ่งโครงการนี้จะมีประโยชน์ในการแปรรูปของผลิตภัณฑ์ทางการเกษตรของชาวบ้าน หลักการก็คือเมื่อสำนักงานพลังงานจังหวัดนครศรีธรรมราชได้ส่งมอบแล้วทาง อบต.นาไม้ไผ่ จะต้องมีหน้าที่ดูแลเครื่องมือที่สำนักงานพลังงานจังหวัด ได้ส่งมอบไว้ ดังนั้นจึงต้องนำเรื่องนี้เข้าสู่สภาฯ เพื่อขอความเห็นชอบจากท่านสมาชิกว่าจะรับโอนหรือไม่

**ที่ประชุม** แต่ละหมู่ติดตั้งตรงไหน

**นายนพดล ไชยศร** หมู่ที่ 5 ติดตั้งตรงจุดเพาะเห็ด บ้านคุณพิมลวรรณ สุขสวัสดิ์ หมู่ที่9 ติดตั้งตรงจุดแปรรูปปลาดุกบ้านคุณจุฑารัตน์ ไชยศร และหมู่ที่14 ติดตั้งตรงจุดแปรรูปในส่วนของปลาแห้งบ้านคุณรัตนภรณ์ แก้วคุ้มภัย

**นายสมพร รัตนคช** ไม่ทราบว่าหากชาวบ้านหมู่อื่นต้องการจะใช้เครื่องอบแห้งเพื่อแปรรูปผลิตภัณฑ์ทางการเกษตร จะสามารถใช้ได้หรือไม่

**นายนพดล ไชยศร** หากเป็นผลิตภัณฑ์ประเภทเดียวกันก็สามารถใช้ได้

**ประธานสภาฯ** ขอเชิญท่านรองปลัด

**นางสุจิตรา ป้านวัน** เรียนท่านประธานสภาฯ และท่านสมาชิกทุกท่าน ดิฉันนางสุจิตรา ป้านวัน รองปลัด อบต. กลุ่มอื่นก็สามารถไปใช้ได้เนื่องจากเครื่องอบแห้งนี้ไม่ได้เป็นทรัพย์สินส่วนตัวแต่เป็นทรัพย์สินของทางราชการซึ่งกลุ่มอื่นๆที่มีสินค้าที่สามารถอบแห้งได้ ก็สามารถมาใช้เครื่องมือได้ เช่นกลุ่มใดต้องการอบชา ก็สามารถทำได้

**ประธานสภาฯ** มีสมาชิกท่านใดจะสอบถามเพิ่มเติมบ้างหรือไม่ ถ้าไม่มีผมจะขอมติที่ประชุม

**ประธานสภาฯ** สมาชิกท่านใดไม่เห็นชอบ “การโอนทรัพย์สินทางราชการ”โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบ “การโอนทรัพย์สินทางราชการ”โปรดยกมือขึ้น

**มติที่ประชุม** เห็นชอบ

**ระเบียบวาระที่ 4 เรื่อง แจ้งเพื่อถือปฏิบัติ (ถ้ามี)**

**ระเบียบวาระที่ 5 เรื่อง สืบเนื่อง (ถ้ามี)**

 **5.1 เรื่อง ..................................................**

**ระเบียบวาระที่ 6 เรื่อง อื่นๆ (ถ้ามี)**

 **6.1 เรื่อง ..................................................**

**ประธานสภาฯ** ประธานกล่าวปิดการประชุมเวลา 16.30 น.

 (ลงชื่อ) ผู้ตรวจสอบบันทึกรายงานการประชุม

 (นายนพดล ไชยศร)

 เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

 (นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม

บัดนี้ องค์การบริหารส่วนตำบลนาไม้ไผ่มีความจำเป็นที่จะต้องขอโอนและเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2560 เพื่อเป็นค่าใช้จ่าย ดังนี้

**1.1 โอนงบประมาณรายจ่ายฯ เครื่องคอมพิวเตอร์ จำนวน 3 เครื่อง**

* **โอนเพิ่ม**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 1.เครื่องคอมพิวเตอร์

โอนเพิ่มเป็นเงิน 1,200 บาท

* **โอนลด**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 2.เครื่องสำรองไฟฟ้าโอนลดเป็นเงิน 1,200บาท(หน้า 6)

**1.2 แก้ไขเปลี่ยนแปลงคำชี้แจงงบประมาณ เครื่องคอมพิวเตอร์ จำนวน 3 เครื่อง**

* **ข้อความเดิม**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จํานวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory ขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจําขนาดไม่น้อยกว่า 1 GB หรือ 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจําหลักในการแสดงภาพขนาดไม่น้อยกว่า 1 GB หรือ 3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่มี ความสามารถในการใช้หน่วยความจําหลักในการแสดงภาพขนาดไม่น้อยกว่า 1 GB

- มีหน่วยความจําหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB จํานวน 1 หน่วย

- มี DVD-RW หรือดีกว่า จํานวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จํานวน ไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 18.5 นิ้ว จํานวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจําปี พ.ศ. 2559 ของกระทรวงเทคโนโลยีสารสนเทศและการสื่อสาร

* **ข้อความใหม่**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้
- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory ขนาดไม่น้อยกว่า 8 MB 6 เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 1 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 1 GB หรือ

3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่ มีความสามารถในการใช้หน่วยความจำหลักในการแสดงภาพขนาดไม่น้อยกว่า 1 GB

- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 240 GB จำนวน 1 หน่วย

- มีDVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มีContrast Ratio ไม่น้อยกว่า 600 : 1 และมีขนาดไม่น้อย กว่า 19 นิ้ว จำนวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560 ของกระทรวงดิจิทัลเพื่อเศรษฐกิจและสังคม

**1.3 โอนงบประมาณไปตั้งจ่ายรายการใหม่ โครงการก่อสร้างถนนลาดยางแบบแอสฟัลท์ ติกคอนกรีตสายตกวัดทุ่งส้าน หมู่ที่ 5 : ผิวจราจรกว้าง 4.00 เมตร ยาว 193 เมตร หนา 0.03 หรือพื้นที่ผิวจราจรแบบแอสฟัลท์ติกคอนกรีต ไม่น้อยกว่า 772 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย**

* **โอนเพิ่ม**

แผนงานเคหะและชุมชนงานไฟฟ้าถนนงบลงทุน ค่าที่ดินและสิ่งก่อสร้างค่าก่อสร้างสิ่งสาธารณูปโภคโครงการก่อสร้างถนนลาดยางแบบแอสฟัลท์ติกคอนกรีตสายตกวัดทุ่งส้านหมู่ที่ 5 โอนเพิ่มเป็นเงิน 359,000 บาท

* **โอนลด**

แผนงานเคหะและชุมชนงานไฟฟ้าถนนงบลงทุนค่าที่ดินและสิ่งก่อสร้างค่าก่อสร้างสิ่งสาธารณูปโภค 05.โครงการติดตั้งแผงโซล่าเซลล์ระบบประปาหมู่บ้านหมู่ที่ 5 โอนลดเป็นเงิน 359,000บาท(หน้า 19)

**ทั้งนี้รายละเอียดปรากฏตามเอกสารที่ทุกท่านได้รับแล้ว**